CELEX: 31996D0319
Language: el
Date: 1995-12-20 00:00:00
Title: 96/319/ΕΚ: Απόφαση της Επιτροπής, της 20ής Δεκεμβρίου 1995, που αφορά την απόρριψη της αίτησης του Βελγίου για λήψη διασφαλιστικών μέτρων για τα φαρμακευτικά προϊόντα που προέρχονται από την Ισπανία (Τα κείμενα στη γαλλική και ολλανδική γλώσσα είναι τα μόνα αυθεντικά)

Avis juridique important

|

31996D0319

96/319/ΕΚ: Απόφαση της Επιτροπής, της 20ής Δεκεμβρίου 1995, που αφορά την απόρριψη της αίτησης του Βελγίου για λήψη διασφαλιστικών μέτρων για τα φαρμακευτικά προϊόντα που προέρχονται από την Ισπανία (Τα κείμενα στη γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 122 της 22/05/1996 σ. 0021 - 0021

ΑΠΟΦΑΣΗ ΤΗΣ ΕΠΙΤΡΟΠΗΣ της 20ής Δεκεμβρίου 1995 περί απορρίψεως της αίτησης του Βελγίου για λήψη διασφαλιστικών μέτρων για τα φαρμακευτικά προϊόντα που προέρχονται από την Ισπανία (Τα κείμενα στη γαλλική και ολλανδική γλώσσα είναι τα μόνα αυθεντικά) (96/319/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την πράξη προσχώρησης της Ισπανίας και της Πορτογαλίας, και ιδίως το άρθρο 379,την αίτηση του Βελγίου,Εκτιμώντας:ότι το Βέλγιο, με επιστολή της 6ης Οκτωβρίου 1995, ζήτησε από την Επιτροπή την άδεια να λάβει διασφαλιστικά μέτρα κατ' εφαρμογή του άρθρου 379 της πράξης προσχώρησης, με στόχο να απαγορευθεί η εισαγωγή στο Βέλγιο φαρμακευτικών προϊόντων που προέρχονται από την Ισπανία και τα οποία προστατεύονται στο Βέλγιο με δίπλωμα ευρεσιτεχνίας, αλλά όχι στην Ισπανία 7ότι, κατά την υποβολή του αιτήματος αυτού, οι βελγικές αρχές διαβίβασαν στην Επιτροπή τα αναγκαία στοιχεία προκειμένου να μπορέσει η τελευταία να εκτιμήσει το βάσιμο του αιτήματος 7ότι οι βελγικές αρχές στηρίζουν το αίτημά τους στο γεγονός ότι η βελγική αγορά φαρμακευτικών προϊόντων θα αντιμετωπίσει οικονομικές δυσχέρειες μετά τη λήξη της μεταβατικής περιόδου που προβλέπεται στο άρθρο 47 της πράξης προσχώρησης, δηλαδή στις 7 Οκτωβρίου 1995, σύμφωνα πάντα με τις εν λόγω αρχές 7 ότι, επειδή οι τιμές των φαρμακευτικών ιδιοσκευασμάτων στην ισπανική αγορά είναι χαμηλότερες από τις τιμές που ισχύουν στη βελγική αγορά για τα ίδια ιδιοσκευάσματα, η λήξη της μεταβατικής περιόδου θα έχει ως συνέπεια να αυξηθούν αισθητά παράλληλες εισαγωγές από την Ισπανία προς το Βέλγιο 7 ότι η αύξηση αυτή θα έχει επίσης αρνητικές συνέπειες για τα μερίδια των βελγικών επιχειρήσεων στις εξαγωγές των προϊόντων αυτών 7ότι το άρθρο 379 παρεκκλίνει από τη θεμελιώδη αρχή της ελεύθερης κυκλοφορίας των εμπορευμάτων 7 ότι, ως εκ τούτου, πρέπει να ερμηνεύεται αυστηρά, σύμφωνα με την πάγια νομολογία του Δικαστηρίου 7ότι, συνεπώς, σύμφωνα με την ίδια νομολογία και την προηγηθείσα πρακτική της Επιτροπής, το άρθρο 379 δεν μπορεί να εφαρμοστεί 7ότι σκοπός του άρθρου 379 είναι να επιτρέψει σε ένα συγκεκριμένο τομέα οικονομικής δραστηριότητας ο οποίος αντιμετωπίζει σοβαρές και ενδεχομένως παρατεινόμενες δυσχέρειες, να ισορροπήσει εκ νέου και να προσαρμοστεί στην οικονομία της "κοινής αγοράς" 7ότι η ανάλυση των οικονομικών στοιχείων που παρείχαν οι βελγικές αρχές, κατέδειξε ότι δεν πληρούνται οι προϋποθέσεις εφαρμογής του άρθρου 379 7 ότι συγκεκριμένα από την ανάλυση αυτή προκύπτει ότι η βιομηχανία φαρμακευτικών προϊόντων στο Βέλγιο δεν αντιμετωπίζει σοβαρές και ενδεχομένως παρατεινόμενες οικονομικές δυσχέρειες 7 ότι η αύξηση του όγκου των εισαγωγών των προερχομένων από την Ισπανία φαρμακευτικών προϊόντων που προστατεύονται με δίπλωμα ευρεσιτεχνίας στο Βέλγιο, αλλά όχι και στην Ισπανία, δεν φαίνεται να είναι στο μέλλον τόσο σημαντική ώστε να δημιουργήσει σοβαρές οικονομικές δυσχέρειες στη βελγική αγορά φαρμακευτικών προϊόντων,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η αίτηση λήψης διασφαλιστικών μέτρων που υπέβαλε το Βέλγιο δυνάμει του άρθρου 379 της πράξης προσχώρησης για να απαγορευθεί η εισαγωγή στο Βέλγιο φαρμακευτικών προϊόντων που προέρχονται από την Ισπανία και προστατεύονται με διπλώματα ευρεσιτεχνίας στο Βέλγιο, αλλά όχι στην Ισπανία, απορρίπτεται.Άρθρο 2 Η παρούσα απόφαση απευθύνεται στο Βασίλειο του Βελγίου.Βρυξέλλες, 20 Δεκεμβρίου 1995.Για την ΕπιτροπήMario MONTIΜέλος της Επιτροπής